Kommissionens forordning (EF) nr. 21/2002
af 28. december 2001
om forsyningsopgørelserne for og fællesskabsstøtten til regionerne i den yderste periferi i henhold til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1452/2001 af 28. juni 2001 om særlige foranstaltninger for visse landbrugsprodukter til fordel for de franske oversøiske departementer og om ændring af direktiv 72/462/EØF og om ophævelse af forordning (EØF) nr. 525/77 og (EØF) nr. 3763/91 (Poseidom)(1), særlig artikel 3, stk. 6,
under henvisning til Rådets forordning (EF) nr. 1453/2001 af 28. juni 2001 om særlige foranstaltninger for visse landbrugsprodukter til fordel for Azorerne og Madeira og om ophævelse af forordning (EØF) nr. 1600/92 (Poseima)(2), særlig artikel 3, stk. 6,
under henvisning til Rådets forordning (EF) nr. 1454/2001 af 28. juni 2001 om særlige foranstaltninger for visse landbrugsprodukter til fordel for De Kanariske Øer og om ophævelse af forordning (EØF) nr. 1601/92 (Poseican)(3), særlig artikel 3, stk. 6, og
ud fra følgende betragtninger:
(1) Gennemførelsesbestemmelserne til forordning (EF) nr. 1452/2001, (EF) nr. 1453/2001 og (EF) nr. 1454/2001, hvad angår de særlige ordninger for forsyning af de franske oversøiske departementer (OD), Madeira, Azorerne og De Kanariske Øer (i det følgende benævnt regionerne i den yderste periferi) med visse landbrugsprodukter er fastsat ved Kommissionens forordning (EF) nr. 20/2002(4).
(2) Med henblik på anvendelsen af artikel 2 i forordning (EF) nr. 1452/2001, (EF) nr. 1453/2001 og (EF) nr. 1454/2001 bør der opstilles en foreløbig forsyningsopgørelse for de produkter, der er omfattet af de særlige forsyningsordninger. Opgørelsen bør for visse produkter give mulighed for en ombytning af de fastsatte mængder.
(3) For at tage hensyn til de særlige forhold for de forskellige produkter inden for de enkelte sektorer bør der i nødvendigt omfang fastsættes nærmere bestemmelser om ydelsen af støtten og om beregningen af mængderne ved levering af EF-produkter til regionerne i den yderste periferi, som omhandlet i artikel 3 i forordning (EF) nr. 1452/2001, (EF) nr. 1453/2001 og (EF) nr. 1454/2001.
(4) Med henblik på at gøre de særlige forsyningsordninger for regionerne i den yderste periferi mere overskuelige vil det være hensigtsmæssigt i en enkelt forordning at samle bestemmelserne om forsyningsopgørelserne for og støtten til disse regioner, som hidtil har været spredt i forskellige kommissionsforordninger, og at ophæve de pågældende forordninger.
(5) De i denne forordning fastsatte foranstaltninger er i overensstemmelse med udtalelse fra fællesmødet for forvaltningskomitéerne for korn, svinekød, fjerkrækød og æg, mælk og mejeriprodukter, oksekød, fåre- og gedekød, fedtstoffer, sukker, forarbejdede frugter og grøntsager, humle, frø og tørret foder -
UDSTEDT FØLGENDE FORORDNING:
Artikel 1
De mængder i den foreløbige forsyningsopgørelse, der er fritaget for told ved indførsel fra tredjelande, eller for hvilke der ydes støtte for EF-produkter, samt støttebeløbene for forsyning med EF-produkter er for de enkelte produkter fastsat
a) i bilag I for de franske oversøiske departementer (OD)
b) i bilag II for Madeira og Azorerne
c) i bilag III for De Kanariske Øer.
Artikel 2
Kommissionens forordning (EØF) nr. 1725/92(5), (EØF) nr. 1726/92(6), (EØF) nr. 1727/92(7), (EØF) nr. 1912/92(8), (EØF) nr. 1913/92(9), (EØF) nr. 1961/92(10), (EØF) nr. 1962/92(11), (EØF) nr. 1983/92(12), (EØF) nr. 2026/92(13), (EØF) nr. 2027/92(14), (EØF) nr. 2168/92(15), (EØF) nr. 2173/92(16), (EØF) nr. 2177/92(17), (EØF) nr. 2219/92(18), (EØF) nr. 2224/92(19), (EØF) nr. 2225/92(20), (EØF) nr. 2254/92(21), (EØF) nr. 2255/92(22), (EØF) nr. 2257/92(23), (EØF) nr. 2312/92(24), (EØF) nr. 2547/92(25), (EØF) nr. 2826/92(26), (EØF) nr. 2989/92(27), (EØF) nr. 2999/92(28), (EØF) nr. 1148/93(29), (EF) nr. 2940/94(30), (EF) nr. 2993/94(31), (EF) nr. 3010/94(32), (EF) nr. 1487/95(33), (EF) nr. 1797/95(34), (EF) nr. 1261/96(35), (EF) nr. 1771/96(36), (EF) nr. 1772/96(37) og (EF) nr. 28/97(38) ophæves.
I forordning (EF) nr. 1524/98 udgår kapitel I og bilag I.
Artikel 3
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. januar 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. december 2001.